11. ΒΑΣΙΛΙΚΟΝ ΔΙΑΤΑΓΜΑ της 5/15 Ιουν. 1945 Περί παρατάσεως προθεσμιών προς υποβολήν αιτήσεων δια την εκκαθάρισιν χρέους τακτικών υπαλλήλων δήμων, δημοτικών νομικών προσώπων ή ιδρυμάτων και κοινοτήτων, προερχομένου εκ κρατήσεων λόγω συντάξεως. Έχοντες υπ’ όψει την παρ.4 του άρθρ.16 του υπ’ αριθ.1527 της 18 Σεπτ./6 Οκτ. 1942 Ν.Δ/τος «περί συντάξεως των δημοτικών και κοινοτικών υπαλλήλων», ως αύτη αντικατεστάθη δια της παρ.2 του άρθρ.5 του Νόμ.1442 της 30 Απρ./26 Μαΐου 1944 «περί τροποποιήσεως και συμπληρώσεως του υπ’ αριθ.1827/1942 Ν.Δ/τος «περί συντάξεως των δημοτικών και κοινοτικών υπαλλήλων», προτάσει του Ημετέρου επί των Εσωτερικών Υπουργού και μετά την υπ’ αριθ.9 της 20 Απρ. 1945 γνωμοδότησιν του Συμβουλίου της Επικρατείας, απεφασίσαμεν και διατάσσομεν: Άρθρον μόνον.-Αι εν τοις άρθρ.1,3 και 15 του από 12 Μαρτ./28 Απρ. 1943 Δ/τος «περί του τρόπου εκκαθαρίσεως και καταβολής των λόγω συντάξεως κρατήσεων επί αποδοχών των τακτικών δημοτικών υπαλλήλων κλπ.», ως και εν τω άρθρ.6 του Δ/τος της 29 Μαρτ./30 Απρ. 1943 «περί των λόγω συντάξεως κρατήσεων επί των αποδοχών των κοινοτικών υπαλλήλων και υπηρετών» οριζόμεναι προθεσμίαι προς υποβολήν, εκ μέρους τακτικών υπαλλήλων δήμων, δημοτικών νομικών προσώπων ή ιδρυμάτων και κοινοτήτων, αιτήσεων δια την εκκαθάρισιν χρέους εκ κρατήσεων, λόγω συντάξεως, παρατείνονται επί πενταετίαν. Αι προθεσμίαι αύται δύνανται να παρατείνωνται, εκ νέου, δια Δ/τος. Εις τον αυτόν Υπουργόν ανατίθεμεν την δημοσίευσιν και εκτέλεσιν του Δ/τος τούτου. 3.Ε.γ.10-11 Σύνταξη Δημοτικών και Κοινοτικών Υπαλλήλων 